Agenţia Județeană pentru Ocuparea Forţei de Muncă Dâmbovița prognozează pentru luna martie deschiderea a zece cursuri de formare profesională, în meserii care au căutare pe piața muncii.
Potențialii beneficiari se vor putea pregăti pentru profesiile de contabil, referent resurse umane, ajutor bucătar, femeie de serviciu, îngrijitor spații verzi, ospătar, stilist protezist unghii, baby sitter, frizer și expert achiziții publice.
Persoanelor interesate li se oferă astfel posibilitatea dobândirii cunoştinţelor teoretice şi practice specifice unei noi meserii, care să le faciliteze ocuparea pe piața muncii.
Formele prin care se realizează formarea profesională sunt cursuri teoretice (de calificare, recalificare, perfecţionare şi specializare), stagii de practică şi specializare.
Documentele necesare pentru înscriere sunt:
– carte identitate;
– act studii;
– certificat naștere;
– certificat căsătorie (dacă este cazul);
– adeverință medicală.